**H O T Ă R Â R E**

**privind constatarea încetării de drept, înainte de expirarea duratei normale, a mandatului de consilier județean al domnului** Călătan Gheorghe Constantin

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 169 din 15.10.2021 privind constatarea încetării de drept, înainte de expirarea duratei normale, a mandatului de consilier județean al domnului Călătan Gheorghe Constantin, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 36963/13.10.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 36963/13.10.2021 şi de Avizul cu nr. 36963 din 21.10.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 36947/2021, prin care domnul Călătan Gheorghe Constantin și-a înaintat demisia din funcția de consilier județean;
* Referatul constatator cu nr. 36947 din 13.10.2021 privind constatarea încetării de drept a mandatului de consilier judeţean în cazul domnului Călătan Gheorghe Constantin, ca urmare a demisiei din această funcţie;

În conformitate cu prevederile:

* art. 204 alin. (2) lit. a), alin. (6) - (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 - 156, ale art. 229 alin. (2) lit. a), alin. (3), alin. (6) - (8), alin. (12), alin. (17), alin. (19) - (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv cu data de 13.10.2021, prin demisie, a mandatului de consilier judeţean al domnului Călătan Gheorghe Constantin, ales pe Lista de candidați a Partidului Național Liberal depusă la alegerile pentru Consiliul Județean Cluj din data de 27 septembrie 2020.

**(2)** Se declară vacant locul de consilier judeţean deţinut de domnul Călătan Gheorghe Constantin în Consiliul Judeţean Cluj, precum și locul de membru al acestuia în Comisia de specialitate nr. 1 **– juridică și de administrație.**

**Art. 2.** Persoanele interesate pot ataca prezenta hotărâre la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică domnului Călătan Gheorghe Constantin; Direcției Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 1 – **juridică și de administrație**; Tribunalului Cluj; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 159 din 28 octombrie 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*